## Iepirkuma komisijas

2018. gada 23. aprīļa komisijas sēdē sniegtās atbildes uz uzdotajiem jautājumiem par iepirkumu

**„Darba vides un cilvēkresursu izvērtējuma nodrošināšana (metodikas izstrāde, darba vides un cilvēkresursu potenciāla izvērtējuma veikšana)”**

ID Nr. NVA 2018/1\_ESF

1. **jautājums:**

*Konkursa nolikuma punktā 28.5.3.2. ir prasība, ka Darba aizsardzības speciālistam ar augstāko izglītību ir spēkā esoša civiltiesiskās apdrošināšanas līgums (polise) par summu tādā apjomā, lai segtu iespējamās kļūdas dēļ pakalpojuma saņēmējam radušos zaudējumus, bet ne mazāku kā EUR 14 230,00 (četrpadsmit tūkstoši divi simti trīsdesmit euro un 00 centi);*

*Jautājums:*

*Vai šī punkta izpildē piesaistot Kompetentu institūciju un viņu speciālistus, kas atbilst nolikuma punkta 28.3.5. prasībām, mēs varam balstīties uz Kompetentās institūcijas civiltiesiko apdrošināšanu, kas atbilst likumā noteiktajam apmēram un kurā ir iekļauti arī Kompetentās institūcijas speciālisti?*

**Atbilde:**

Atbilstoši nolikuma 29.14.punktam pretendents, lai apliecinātu profesionālo pieredzi Pasūtītāja prasībām atbilstoša personāla pieejamību, balstās uz citu personu iespējām tajā gadījumā, ja šīs personas sniegs pakalpojumu, kuru izpildei ir nepieciešamas attiecīgās spējas. Tādējādi, ja pretendents balstās uz citas personas spējām – šajā gadījumā Kompetentu institūciju un viņu speciālistiem, tostarp nolikuma 28.5.3.apakšpunktā norādīto speciālistu – pretendents, lai pierādītu 28.5.3.apakšpunktā minētā speciālista atbilstību nolikuma prasībām, ir tiesīgs iesniegt piesaistītās kompetentās institūcijas civiltiesiskās apdrošināšanas līgumu (polisi), kas atbilst nolikuma 28.5.3.2.apakšpunktā noteiktajam apmēram un kura ir attiecināma arī uz nolikuma 28.5.3.apakšpunktā norādīto speciālistu.